paragraph_text: Odselio se u London, gdje je davao satove talijanskog jezika i pisao libreta za jednu talijansku opernu trupu. Emigrirao je 1805. godine u New York, gdje je zarađivao za život kao prodavač duhana i živežnih namirnica, nastojao organizirati gradsku opernu sezonu i podučavao talijanski na Sveučilištu Columbia. Iza sebe je ostavio i memoare u kojima opisuje svoj pustolovni život.